Sudska zaštita od diskriminacije u Bosni i Hercegovini, analiza zakonskih rješenja i prakse u svjetlu prvih predmeta u ovoj oblasti (Analitika - Centar za društvena istraživanja, sva prava pridržana, 2013)
Tokom 2011. i 2012. godine Analitika je provela istraživanje o ključnim problemima u zaštiti pojedinaca od diskriminacije iz perspektive, isti na ograničene, sudske prakse u ovoj oblasti u Bosni i Hercegovini. Istraživanje je, pored ostalog, pokazalo da sudovi često ne razumiju i pogrešno interpretiraju ključne inovacije u parničnom postupku za zaštitu od diskriminacije, kao što je prebacivanje tereta dokazivanja na tuženog, te da se zakonom propisana hitnost antidiskriminacijskog postupka u pravilu ne poštuje. Pored toga, pojedina zakonska rješenja, kao što su ona koja se odnose na režim troškova postupka - koji je izrazito nepovoljan po žrtvu diskriminacije, prekratke rokove za podnošenje antidiskriminacijske tužbe ili na mjesnu nadležnost suda prema sjedištu tuženog, a ne tužitelja, nisu u skladu sa najboljom praksom u ovoj oblasti te, kao takva, predstavljaju dodatnu prepreku za efektivno utuživanje diskriminacije u Bosni i Hercegovini